Jean Baptiste Vanmour

Jean Baptiste Vanmour (1671–1737)Huom. Sukunimi joskus myös muodossa Van Mour, ks. esim. The Cambridge History of Turkey vol. 3 2006 oli ranskalais- flaamilainen taidemaalari, joka asui Osmanien valtakunnassa 1700-luvun ensimmäisinä vuosikymmeninä. == Varhainen elämä == Vanmourin varhaisista vaiheista tiedetään vain vähän. Hänen kerrotaan syntyneen Valenciennesissa ja opiskelleen maalausta Jacques-Albert Gérinin studiossa.Kadioglu 2016, s. 42 == Taiteilijana Osmanien valtakunnassa== Vuonna 1699 hän liittyi Osmanien valtakuntaan lähetetyn Ranskan suurlähettiläs Charles de Ferriolin seurueeseen. Hän sai Ferriolilta toimeksiannon maalata sata muotokuvaa osmaneista. Maalausten valmistuttua Vanmour julkaisi grafiikanvedossarjan Recueil de cent estampes représentant différentes nations du Levant, josta tuli hyvin suosittu länsimaissa ja sitä painettiin viidessä maassa. Vuonna 1711 Ferriol palasi Ranskaan, mutta Vanmour pysyi Istanbulissa tehden töitä muille eurooppalaisille lähetystöille. Muun muassa Alankomaiden Osmanien lähettiläs Cornelius Calkoen oli taiteen keräilijä ja palkkasi Vanmourin tekemään maalauksia useita kertoja. Vanmour palkkasi Istanbulissa sijaitsevaan studioonsa myös assistentteja, jotka valmistivat teoksia hänen luonnostensa ja asetelmiensa pohjalta.Jean Baptiste Vanmour Rijksmuseum. Viitattu 30.4.2017 Vanmour kuvasi aikakauden länsimaisille ihmisille hyvin eksoottista ja tuntematonta aihettaan yksityiskohtaisella tarkkuudella, kiinnittäen huomiota kulttuurillisiin eroavaisuuksiin elintavoissa sekä värikkääseen ja koristeltuun pukeutumiseen. Häntä pidetään tärkeimpänä Osmanien valtakunnan renessanssiksi kutsutun tulppaanikauden länsimaisena tarkkailijana ja tallentajana. Vuonna 1730 Patrona Halilin johtamat konservatiivis- uskonnolliset kapinalliset kaatoivat tulppaanikauden hallinnon. Vaikka kapinalliset vastustivat ajankohtana yleistynyttä länsimaista vaikutusta Osmanien valtakuntaan, Vanmour selviytyi vallanvaihdoksen tuhoista ja teki aiheesta useita maalauksia. Hänen teoksiaan on nähtävillä Amsterdamin Rijksmuseumissa.The Encyclopaedia of Islam (vol. 8), s. 287-288Artan 2006, s. 443 ==Galleria== === Yleisasetelmia === Tiedosto:Jean-Baptiste van Mour 005.jpg|Suurvisiiri ottaa vastaan Ranskan lähetystön (Suurlähettiläs Ferriol maalauksen keskellä, 1699) Tiedosto:Hunting Party with the Sultan Jean Baptiste Vanmour 18th century.JPG|Sulttaani Ahmed III:n metsästysseurue (n. 1700-1730) Tiedosto:Turkish Wedding.jpg|Turkkilaiset häät (n. 1720-1735) Tiedosto:Jean Baptiste Vanmour Prozession des Sultans in Istanbul.jpg|Sulttaani kulkee Istanbulissa (n. 1700-1737) Tiedosto:Jean- Baptiste Vanmour Audienz am Hofe des Sultans.jpg|Audienssi sulttaanin hovissa (ennen 1737) Tiedosto: === Muotokuvia === Tiedosto:Cornelis Calkoen.jpg|Cornelius Calkoen (n. 1727-1735) Tiedosto:Sultan Ahmed III Rijksmuseum SK-A-2013.jpeg|Sulttaani Ahmed III (n. 1727-1735) Tiedosto:Patrona Halil Rijksmuseum SK-A-4082.jpeg|Patrona Halil (n. 1730-1737) Tiedosto:37.Vanmour - Bey-capitaine de galere.jpg|Kaleerin kapteeni-bey, 1707 Tiedosto:33.Vanmour - Jannissaire en turban ordinaire.jpg|Janitsaari, päässään tyypillinen turbaani, 1707 Tiedosto:79.Vanmour - Princesse de Valaquie.jpg|Valakian prinsessa, 1707 === Vanmourin studion tuotoksia === Tiedosto:Een ambassadegebouw in Pera Rijksmuseum SK-A-1997.jpeg|Näkymä Alankomaiden suurlähetystöön (n. 1720-1744) Tiedosto:Derwisj Rijksmuseum SK-A-2030.jpeg|Dervišši (n. 1730-1737) Tiedosto:The Vanmour School - Women Embroidering - Google Art Project.jpg|Naisia korutöissä, == Lähteet == * * * === Viitteet === == Aiheesta muualla == * Jean Baptiste Vanmour Rijksmuseum Luokka:Osmanien valtakunnan henkilöt Luokka:Ranskalaiset taidemaalarit Luokka:Vuonna 1671 syntyneet Luokka:Vuonna 1737 kuolleet